Çinki

Çinki (zıwanê xo de : 汉语 / 漢語, pinyin: hàn yǔ, namey bini: 中文, 國文, 华文, 华语), Çin de u dormey Çini dê milyar ra zêdêr merduman ra qalbiyaye yew zıwano. 

 Şınasiye 
Dınya y sero herg panc merduman ra yew ena zıwan qısey keno. Zaf dilakti estê. Çinki dê gorey eyaletan feki zi estê. Coki ra filolog çinki rê zıwan nêvanê. Degmesi keyey zıwani vaciyeno. Nê fake ya zi zıwanan ra zaf zeder qıse bıyaye Mandarinkiyo. Mandarinki nezdi 850.000.000 merdımi qısey kenê. Dıme qışta Şanghay de nezdi 90.000.000 insan lehçey Wuki qısey keno. Teber ra amyaye merdımi zi Kantonki qal qenê .Çinki reyna beynelmilel yew zıwano, co ki ra zıwanê resmiyê Mıletanê Yewbiyayeyano. 

 Tesir 
Zıwanê çinki zıwananê binan rê zaf tesir kerdo. Hem pê zıwani ya hem zi pê alfabeya zaf tesir kerdo. Nê zıwanan ra Japonki, Koryaki u Vietnamki gorey kulturi u alfabey tesiri miyanê zıwanê çinki de mendê. Goreyo ke Vietnamki herfanê Latinkya nuşiyena zi qısebendê Vietnamki zederê xo (60%) çinki ra yeno. Japonki u Koryaki zi alfabe ra tesir gıroto. Japonya de alfabey Kanji çinki ra gıroto. 

 Alfabe 
Nuştışê Çinki gorey zıwanê çinki şekıl gıroto. Şekılê sistemi nezdi 3500 ser verorê cı esto. Alfabe dê hecey pê het ninê. Seba herg çekuy yew karakter icad kerdo. 1956 ra tepiya Maoy çinki kerda basit u karakteri kerdê sade. Yew Çinıc nısbi 5000 - 7500 karakter zano. Yew qezete wendışi rê nezdi 3000 karakter lazımo. 

 Lehçey 

 Mandarinki: azaf letey Çini u çinki gêno xo miyan. Nezdi  850.000.000 merdım ena lehçe qısey keno.
 Wu: Şanghay u dorme ra qısey beno. 90.000.000 merdım qısey keno.
 Yue (Kantonki): Çin de Guangksi Zhuang (otonom) de 70.000.000 merdım qısey keno.
 Min: Eyaletanê Taywan u Fujian de 58.000.000 keso qısey keno. 
 Jin: Çin dê qışta Şansi u Gansu de 45.000.000 merdımi qısey keno. 
 Xiang: Çin dê eyaletanê Hubei u Hunan de 36.000.000 merdım qısey keno.
 Hakka: Çin dê eyaletê Guangdong de 35.000.000 merdım qısey keno. 
 Ganki: Çin de eyaletê Jiangxi de 33.000.000 merdım qısey keno .
 Pinghua: Çin de Guangksi Zhuang (otonom)  3.000.000 merdım qısey keno. 

 Bıvênên 

 Karakterê Çinkş

 Telafuz 
 Eğitici video: şeş deqan dê pinyin
 qısebendi
 MDBG free online Chinese-English dictionary
 Chinese Characters Dictionary 
 Chinese - English Dictionary : from Webster's Online Dictionary - the Rosetta Edition
 CEDICT Chinese-English Dictionary Project
 English-Chinese Translation Dictionary 
 CantoDict: Cantonese-English Dictionary Project
 Chinese-English dictionary 
 Deutsch - Chinesisch  qısebendo Almanki - Çinki
 İngılızki - Çinki Qısebendo İngılızki - Çinki

Kategoriye:WAM
Kategoriye:Çinki
Kategoriye:Çin